Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, 2017-2018 ikasturtean eskola jazarpena dela-eta salatutako kasuei buruzkoa. Galdera 2018ko ekainaren 21eko 88. Nafarroako Parlamentuko Aldizkari Ofizialean argitaratu zen.

Iruñean, 2018ko uztailaren 19an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18-PES-00142 idatzizko galdera aurkeztu du. Hauxe da Nafarroako Gobernuko Hezkuntzako kontseilariaren informazioa:

“Jazarpen kasuak” direla eta, 2017-2018 ikasturtean ez da salaketarik jaso Hezkuntza Departamentuan.

Uste dugu galdetu nahi izan duzula zenbat jazarpen kasutan esku hartu eta aholku eman duen Ebaluazioaren, Kalitatearen, Prestakuntzaren, Berdintasunaren eta Bizikidetzaren Zerbitzuko Bizikidetzako Aholkularitzak 2017-2018 ikasturtean. Horrela bada, gogorarazten dizugu datu hori Nafarroako Parlamentuko Hezkuntza Batzordeko agerraldian eman zela, EH Bildu Nafarroa taldeak eskatuta (9-18/COM-00092), iragan ekainaren 19an: guztira, 94 kasu izan dira.

Iruñean, 2018ko uztailaren 19an

Hezkuntzako kontseilaria eta Gobernuko eleduna: María Solana Arana